ที่ 22042563-001

วันที่ 22 เมษายน 2563

เรื่อง จัดรถตู้รับ-ส่งผู้ถือหุ้น ณ สถานี BTS บางนา

เรียน ท่านผู้ถือหุ้น บริษัท ชูไก จำกัด (มหาชน)

ตามที่บริษัทฯ ได้แจ้งเปลี่ยนแปลงสถานที่จัดประชุมสามัญผู้ถือหุ้นประจำปี 2563 ในวันที่ 30 เมษายน 2563 เวลา 14.30 น. จากเดิม เป็นลานเอนกประสงค์ อาคารโรงงาน บริษัท ชูไก จำกัด (มหาชน) เลขที่ 44/88 หมู่ที่ 1 ตำบลศีรษะจรเข้ใหญ่ อำเภอบางเสาธง จังหวัดสมุทรปราการ 10570

เพื่ออำนวยความสะดวกในการเดินทางให้กับท่านผู้ถือหุ้น บริษัทฯ ได้จัดรถตู้ จำนวน 2 คัน เพื่อรับ-ส่งผู้ถือหุ้นที่เดินทางมาด้วยรถสาธารณะ โดยมีจุดนัดหมายที่ สถานี BTS บางนา ซึ่งผู้ถือหุ้นต้องปฏิบัติ ดังนี้

1. ผู้ถือหุ้นทุกท่านต้องผ่านการคัดกรองก่อนขึ้นรถตู้ ด้วยการกรอกแบบสอบถามเพื่อคัดกรองโรคไวรัส COVID-19 หากท่านปกปิดข้อมูล ถือเป็นความผิดตามพระราชบัญญัติโรคติดต่อ พ.ศ.2558 จากนั้นติดสติกเกอร์ที่บริษัทจัดไว้ และต้องสวมใส่หน้ากากอนามัยของตนเองตลอดเวลา
2. ตรวจสอบความถูกต้องของเอกสารทั้งผู้ที่มาด้วยตนเอง และผู้ที่รับมอบอำนาจ จากนิติกรของบริษัท ก่อนขึ้นรถตู้
3. รถตู้รับ-ส่ง ผู้ถือหุ้นที่จะเดินทางมาเข้าร่วมประชุม จำนวน 2 รอบ ดังนี้

**รถตู้รับจาก BTS-บางนา มา สถานที่ประชุม บริษัท ชูไก จำกัด (มหาชน)**

* สถานที่นัดหมาย : รถไฟฟ้าบางนา (BTS-บางนา) ทางลง ด้านกรมอุตุนิยมวิทยา
* เวลารถออก : รอบแรก 12.00 น. และ รอบสอง 13.30 น.
* จำนวนผู้โดยสาร : 8 ท่าน / คัน

**รถตู้ขากลับจาก สถานที่ประชุม บริษัท ชูไก จำกัด (มหาชน) ส่ง ที่ BTS-บางนา**

เที่ยวขากลับให้ผู้ถือหุ้นขึ้นรถตู้ตามสี และรอบของสติ๊กเกอร์ที่ได้รับ คือ

* เวลารถออกหลังเลิกประชุม โดยประมาณรอบแรก 15.30 น. และ รอบสอง 17.00 น.
* รถตู้เบอร์ 1 สีเขียว หมายเลขระบุรอบ 1 และ รอบ 2
* รถตู้เบอร์ 2 สีเหลือง หมายเลขระบุรอบ 1 และ รอบ 2

ทั้งนี้ ผู้ถือหุ้น สามารถสำรองที่นั่งมาได้ที่ คุณเสาวรส โทร 02-715-0000 ต่อ 1028

บริษัทขออภัย หากมาตรการดังกล่าว อาจทำให้เกิดความล่าช้าในการคัดกรองก่อนเข้าร่วมประชุม และขอบคุณผู้ถือหุ้นทุกท่านสำหรับความร่วมมือ

จึงเรียนมาเพื่อทราบ

ขอแสดงความนับถือ

(นางสาวนิดา ดาราฉาย)

เลขานุการบริษัท